Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin 67. itsenäisyyspäivän juhlallisuudet avattiin -
virallisella soihdunsytytysseremonialla Jerusalemin Herzl-vuorella.
Arabiarmeijoiden päälliköt tapasivat Kairossa.
He keskustelivat yhdistetyn arabisotavoiman perustamisesta.
Iranin ja P5+1-maiden ydinneuvottelut jatkuvat Sveitsissä.
Israelissa suru vaihtui hetkessä iloksi, kun maan 67. itsenäisyyspäivä -
avattiin soihdunsytytysseremonialla Jerusalemin Herzl-vuorella.
Itsenäisyyspäivän juhlallisuudet käynnistyvät tällä valtion seremonialla.
Tänä vuonna juhlan teemana olivat israelilaiset, -
jotka ovat yltäneet poikkeuksellisen innostaviin saavutuksiin, -
antaen merkittävän panoksen eri aihepiirien innovaatioille.
Niitä olivat tiede ja teknologia, maanpuolustus, talous, lääketiede, -
maanviljelys, kulttuuri ja urheilu.
Pääministeri Netanjahun itsenäisyys- päiväseremonian aloittava puhe -
oli tavanomaisesta poiketen etukäteen nauhoitettu.
Tänään itsenäisyyspäivänä katselemme -
valtiomme olemassaolon 67 vuotta suurella ylpeydellä.
Tulevaan katsomme toivoen ja rukoillen.
Jerusalemista, pääkaupungistamme, aloitamme itsenäisyytemme juhlinnan.
Netanjahu sanoi, että juutalaisvaltio erottuu edukseen naapurustossaan, -
ja se voi olla ylpeä valoisasta tulevaisuudesta.
Kun katselemme ympäröiviä maita, -
huomaamme miten poikkeuksellinen Israel on: -
kukoistava demokratia, jossa kansalaisilla on yhtäläiset oikeudet.
Israel kuuluu maailman teknologian kärkeen.
Pystymme muuttamaan Beer Shevan kyberpääkaupungiksi.
Voimme tehdä Safedista innova- tiivisen bioteknologian keskuksen.
Etenemme suurin edistysaskelin, mutta paljon on vielä tehtävää.
Tämä on mahdollista teidän ansiostanne, israelilaiset.
Yhdessä kytkemme rikkaan historiamme valoisaan tulevaisuuteen.
UNESCO (YK:n kasvatus-, tiede- ja kulttuurijärjestö) -
hyväksyi kaksi päätöslauselmaa, -
joissa tuomittiin Israelin Temppelivuoren politiikka -
ja sen väitetyt yritykset rikkoa status quo Jerusalemissa.
UNESCO väitti, että Israel ampuu Temppelivuorella -
siviilejä sekä muslimien ja kristittyjen uskonnollisia johtajia -
ja pidättää rukoilijoita.
”Status quo” on epävirallinen menettely, -
jossa vain muslimien sallitaan rukoilla Temppelivuorella.
Se rikkoo v. 1949 aseleposopimusta.
UNESCO vaati myös Hamasin hallit- seman Gazan saarron purkamista.
Järjestö valitti monia palestiinalaislapsia, -
jotka saivat surmansa viime kesänä -
terroristijärjestö Hamasin ja Israelin välisessä sodassa.
Vain kolme UNESCO:n 58 jäsenestä vastusti näitä tuomioita, -
eli USA, Saksa ja Tšekit. 20 maata pidättäytyi äänestyksestä.
Nyt Israelin pohjoisnaapuriin.
USA:n ulkoministeri Kerry tapasi -
Libanonin entisen pääministerin Haririn Washingtonissa -
ja ilmoitti USA:n tuesta Libanonin vakaudelle ja turvallisuudelle.
Libanon on joutunut yhä enemmän välikäteen -
sunni- ja shiiamuslimien konfliktissa, -
jonka seurauksena yli 1,2 miljoonaa pakolaista on virrannut maan rajoille.
USA on erityisen sitoutunut -
Libanonin vakauteen ja turvallisuuteen.
Haluamme kovasti nähdä -
ISISin, Nusran rintaman ja Syyrian vaikutusten poistuvan Libanonista.
Näin kunnioitetaan Libanonin suvereniteettia -
ja turvataan sen tulevaisuutta.
Tapaamisessa Kerry vaati Irania ja Syyriaa -
kunnioittamaan Libanonin koskemattomuutta.
Hän huomautti, -
että USA aikoo jatkaa Libanonin puolustusvoimien tukemista.
Vaadimme myös Irania, Assadin hallintoa ja muita kunnioittamaan -
Libanonin koskemattomuutta sekä suomaan libanonilaisille -
oikeuden heidän kauan kaipaamaansa rauhaan ja vakauteen.
Jatkamme Libanonin puolustusvoimien tukemista.
Tuemme maltillisia voimia ja niitä, jotka haluavat työskennellä yhdessä -
rauhanomaisesti turvataksemme Libanonin kansan tulevaisuuden.
Libanonin entinen pääministeri Hariri vastustaa Iranin tukemaa Hizbollahia,-
joka soti Israelia vastaan vuonna 2006.
Hän sanoi Iranin ja Hizbollahin kasvavaa vaikutusvaltaa alueella -
äärimmäisen vaaralliseksi -
ja että Iranin suhteen on toimittava.
Tiettyjen toimijoiden, kuten Hizbollahin ja Iranin, osallisuus -
Libanonissa, Syyriassa, Irakissa ja Jemenissä -
on edennyt erittäin vaaralliseen pisteeseen.
Mielestämme meidän kaikkien on nyt toimittava Iranin suhteen.
Emme myöskään pidä Libanonin kansana siitä, -
että maamme asioihin puututaan.
Hariri on libanonilais-saudimiljardööri.
Hän toimi Libanonin pääministerinä vuosina 2009-2011, -
syrjäyttämiseensä asti.
Hän on Libanonin entisen pääminis- terin Rafic Haririn toinen poika.
Rafic Hariri salamurhattiin vuonna 2005.
Nyt Iranin ydinneuvotteluihin.
Pakotteiden purkamisen ajoitus ja laajuus -
ovat pääkiistakohdat Iranin ja P5+1-maiden neuvotteluissa, -
jotka jatkuvat Wienissä. Neuvottelijat yrittävät päästä sopimukseen -
Iranin ydintoimintojen taltuttamisesta.
Alustavaan ydinsopuun päästiin Iranin ja P5+1-maiden välillä -
Sveitsissä 2. huhtikuuta.
Puitesopimusta on sen jälkeen tulkittu eri tavoin.
Osapuolten käsitykset ajoituksesta ovat poikenneet toisistaan.
Neuvottelut käynnistyivät EU:n poliittisen johtajan Helga Schmidin -
ja Iranin varaulkoministeri Araqchin tapaamisella.
Ennen neuvottelujen jatkumista Iranin presidentti Ruhani -
sanoi tavoittelevansa yhä ydinsopimusta. Hän korosti, -
että ydinvoimaa hyödynnetään Lähi-idän turvallisuutta varten.
Iran tavoittelee ydinsopua ensimmäisenä askeleena.
Iran aikoo entistäkin päättäväisemmin -
hyödyntää koko alueellista ja kansainvälistä kapasiteettiaan, -
jotta seuraavana askeleena voimme edistää -
rauhaa ja turvallisuutta niin Lähi-idässä kuin muuallakin.
Arabiarmeijoiden päälliköt tapasivat eilen Kairossa.
He keskustelivat yhdistetyn arabisotavoiman perustamisesta.
Ennen Kairon tapaamista arabijohtajat antoivat maaliskuussa julkilausuman.
Siinä vaadittiin yhdistetyn arabivoiman perustamista -
kasvavien uhkien torjumiseksi, -
kun Lähi-idän mahdit Saudi-Arabia ja Iran -
käyvät islamin suuntausten välistä sotaa.
Egyptin esikuntapäällikön mukaan -
kokouksessa oli määrä keskustella yksityiskohdista.
Tarkoitus on, että pohdimme -
yhdistetyn arabivoiman muodostamista eri näkökulmilta.
Punnitsemme operatiivisia toimia, mekanismeja -
sekä tarvittavaa budjettia.
On tärkeää, että armeijapäälliköt osallistuvat nyt tähän tapaamiseen, -
jotta saamme käsitystä tulevasta tehtävästä.
Meidän on tehtävä päätöksiä tässä kokouksessa.
Arabiliiton pääsihteeri kiteytti arabivoimien ydintehtävän.
Tämän yhdistetyn arabivoiman perustamisen tarkoitus -
ei ole luoda uutta sotilasliittoumaa tai valtiojohtoista armeijaa.
Se olisi pikemminkin sotavoima terrorisminvastaista taistelua varten.
Se myös ylläpitäisi arabivakautta, rauhaa ja turvallisuutta Lähi-idässä.
Tästä voimasta tulee merkittävä mekanismi, -
joka aktivoi arabien yhteistoimia sotilas- ja turvallisuuskysymyksissä.
Se tulee toimimaan Arabiliiton ja YK:n peruskirjojen mukaisesti.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman